Hierdie wêreld is ook Senwes gebied en het volgens inwoners ‘n bietjie van Noordwes, Vrystaat en Noord-Kaap orals te bespeur. Boeta beskryf immers sy deel, wat in die Bloemhof rigting van die dorp geleë is, as “waar die Karoo en Kalahari bymekaar kom.”
In Kollig fokus ons op Boeta en sy bedrywighede op sy plaas, sy steunpilare, plaaswerkers en vroulief Trudie, wat ook ‘n boeremeisie is en met die boerdery behulpsaam is. Klein Johan (1) en Dihani (5) observeer klaar alles om oor so 'n paar dekades die leisels op die plaas oor te neem.
Met die blik op die toekoms wag almal in spanning vir die opening van die Oos-Londen tak. Ons sal oor Senwes Equipment se bedrywighede in Oos-Londen berig, sowel as op die uitbreiding in die Oos-Kaap.